ਕੁਛ ਕੁਛ ਹੋਤਾ ਹੈ
ਕੁਛ ਕੁਛ ਹੋਤਾ ਹੈ (English: Something... Something Happens) ਜਿਸ ਨੂੰ ਕੇਕੇਐਚਐਚ ਦੇ ਤੌਰ ਤੇ ਵੀ ਜਾਣਿਆ ਜਾਂਦਾ ਹੈ, ਇੱਕ 1998 ਦੀ ਭਾਰਤੀ ਹਿੰਦੀ ਪ੍ਰੋਢ ਹੋ ਗਈ ਰੋਮਾਂਟਿਕ ਕਾਮੇਡੀ ਡਰਾਮਾ ਫ਼ਿਲਮ ਹੈ, ਜੋ 16 ਅਕਤੂਬਰ 1998 ਨੂੰ ਭਾਰਤ ਅਤੇ ਬ੍ਰਿਟੇਨ ਵਿੱਚ ਰਿਲੀਜ਼ ਹੋਈ। ਇਸ ਨੂੰ ਕਰਨ ਜੌਹਰ ਦੁਆਰਾ ਲਿਖਿਆ ਅਤੇ ਨਿਰਦੇਸਿਤ ਕੀਤਾ ਗਿਆ ਸੀ ਅਤੇ ਸ਼ਾਹਰੁਖ ਖਾਨ ਅਤੇ ਕਾਜੋਲ ਦੀ ਇਹ ਫ਼ਿਲਮ 'ਚ ਇਕੱਠੇ ਕੰਮ ਕਰਨ ਦੀ ਚੌਥੀ ਫ਼ਿਲਮ ਸੀ। ਇਸ ਵਿੱਚ ਰਾਣੀ ਮੁਖਰਜੀ ਦੀ ਸਹਾਇਕ ਭੂਮਿਕਾ ਹੈ, ਜਦਕਿ ਸਲਮਾਨ ਖਾਨ ਦੀ ਮਹਿਮਾਨ ਭੂਮਿਕਾ ਸੀ। ਸਨਾ ਸਈਦ, ਜਿਸਨੇ ਸਹਾਇਕ ਵਜੋਂ ਵਿਸ਼ੇਸ਼ ਭੂਮਿਕਾ ਨਿਭਾਈ, ਉਸਦੀ ਇਹ ਪਹਿਲੀ ਫ਼ਿਲਮ ਸੀ। ਇਹ ਭਾਰਤ, ਮੌਰੀਸ਼ੀਅਸ, ਅਤੇ ਸਕੌਟਲੈਂਡ ਵਿੱਚ ਫ਼ਿਲਮਾਈ ਗਈ ਅਤੇ ਇਹ ਕਰਣ ਜੌਹਰ ਦੀ ਨਿਰਦੇਸ਼ਕ ਵਜੋਂ ਪਹਿਲੀ ਫ਼ਿਲਮ ਸੀ। ਫ਼ਿਲਮ ਲਈ ਉਸ ਦੇ ਟੀਚਿਆਂ ਵਿੱਚੋਂ ਇੱਕ ਹਿੰਦੀ ਸਿਨੇਮਾ ਵਿੱਚ ਸ਼ੈਲੀ ਦਾ ਇੱਕ ਨਵਾਂ ਪੱਧਰ ਕਾਇਮ ਕਰਨਾ ਸੀ। ਇਸਦਾ ਪਲਾਟ ਦੋ ਪਿਆਰ ਤਿਕੋਣਾਂ ਨੂੰ ਜੋੜਦਾ ਹੈ ਜਿਨ੍ਹਾਂ ਵਿੱਚ ਬੜੇ ਸਾਲਾਂ ਦਾ ਫ਼ਰਕ ਹੁੰਦਾ ਹੈ। ਪਹਿਲੇ ਅੱਧ ਵਿੱਚ ਇੱਕ ਕਾਲਜ ਕੈਂਪਸ ਵਿੱਚ ਦੋਸਤ-ਮਿੱਤਰ ਸ਼ਾਮਲ ਹੁੰਦੇ ਹਨ, ਜਦੋਂ ਕਿ ਦੂਜੇ ਵਿੱਚ ਇੱਕ ਵਿਧਵਾ ਦੀ ਛੋਟੀ ਧੀ ਦੀ ਕਹਾਣੀ ਹੈ ਜੋ ਆਪਣੇ ਡੈਡੀ ਨੂੰ ਉਸਦੇ ਪੁਰਾਣੇ ਦੋਸਤ ਨਾਲ ਮੁੜ ਜੋੜਦੀ ਹੈ।